*Әлеуметтік-кәсіпкерлік корпорациялардың*

*қызметі бойынша түзетулерге*

*тезистер*

**Құрметті депутаттар!**

Министрлік қазіргі уақытта **әлеуметтік-кәсіпкерлік корпорациялардың қызметін** жетілдіру мәселелері бойынша заңнамалық түзетулер әзірлеу жұмысын жүргізуде.

**2-СЛАЙД.**

Әлеуметтік-кәсіпкерлік корпорацияларды құру және одан әрі дамыту кезінде бастапқыда қалыптасқан пайымға сәйкес 15 жыл ішінде олар пәрменді өңірлік даму институттарына айнала алмады.

Бұған ӘКК жүйесінде орын алған бірқатар жүйелі проблемалар мен қайшылықтар себеп болды, олар:

өздерінің немен айналысу керек екені туралы бірыңғай тәсілдің болмауы;

мемлекеттік басқару жүйесінің құжаттарымен және басқа да үкіметтік құжаттармен байланыстың әлсіздігі (мысалы, ИИДМБ1 сәйкес ӘКК технологиялық даму жөніндегі ұлттық институттар ретінде айқындалған, алайда іс жүзінде ӘКК шараларды іске асырмайды);

ӘКК қызметінің тұрақсыз қаржылық моделі.

Олардың инвестициялық мүмкіндіктерді іздеуде, кәсіпкерлік ортаны дамытуда белсенділігі жеткіліксіз.

Осыған байланысты ӘКК қызметін жоғарыда аталған проблемаларды шеше отырып, Мемлекеттік мүлік туралы заңда регламенттеу ұсынылады.

**3-СЛАЙД.**

Өңірлік даму институттары қызметінің қағидаттарын, олардың функцияларын, өңірлік даму институттарының мүлікті басқару тәсілдерін, сондай-ақ стейкхолдерлермен өзара
іс-қимылын заңнамалық тұрғыдан бекіту ұсынылады.

**4-СЛАЙД.**

Осылайша, өңірлік даму институты өңірдің экономикасын дамытуға жәрдемдесу, оның бәсекеге қабілеттілігін арттыру, кәсіпкерлік қызметті дамыту үшін қолайлы жағдайлар жасау, сондай-ақ инвестициялық жобаларды іске асыру мақсатында құрылады.

Қызметтің басым бағыттары өңірдің даму жоспарымен өзара байланыста айқындалады.

**5-СЛАЙД.**

Өңірлік даму институттарының функциялары:

1) өңірлік деңгейде олардың қызметін сүйемелдеуді қамтамасыз ете отырып, инвесторларды іздеу және тарту;

2) жеке бизнеспен әріптестікте инвестициялық жобаларды әзірлеуге және іске асыруға қатысу;

3) кәсіпкерлікті дамыту үшін жағдайлар жасау;

4) тиісті өңірді дамытуға бағытталған бағдарламаларды әзірлеуге және іске асыруға қатысу болады.

**6-СЛАЙД.**

Жеке кәсіпкерлік субъектілерімен өзара іс-қимыл:

1) заңды тұлғалардың жарғылық капиталына қатысу;

2) бірлескен қызмет туралы келісімдер;

3) азаматтық-құқықтық мәмілелер жасасу арқылы жүзеге асырылады.

Бұл ретте заңды тұлғалардың жарғылық капиталына қатысу үлесі **қырық тоғыз пайыздан** аспауға тиіс, ал қатысу мерзімі он жылдан аспайтын кезеңмен шектеледі.

Сонымен қатар ӘКК қатысатын жобаларды іріктеу тәртібін бекіту ұсынылады.

 Іске асыруға жататын жобаларды іріктеуді жергілікті атқарушы орган өңірдің даму қажеттіліктерінің және жүзеге асырылуы республикалық және жергілікті бюджеттер қаражаты есебінен көзделмеген қажеттіліктерінің мониторингін ескере отырып жүзеге асырады.

**7-СЛАЙД.**

ӘКК қызметінің ашықтығы мен бақылауда болуын қамтамасыз ету шеңберінде **жартыжылдық негізде** акционерге қызмет, мүліктің құрамы, оны қалыптастыру көздері және жұмсау бағыттары туралы, оның ішінде іске асырылып жатқан жобалар бойынша ақпарат ұсынылады.

Сондай-ақ жергілікті атқарушы орган іске асыруға жоспарланған және іске асырылған жобалар мен активтерді мақсатты пайдалану туралы есепті жыл сайынғы негізде тыңдайды.

Бұл түзетулер жекешелендіру рәсімінің ашықтығын арттырады және мемлекет үшін тиімді шарттарда активтердің сатылуын қамтамасыз етеді деп санаймыз.

**8-СЛАЙД.**

Сондай-ақ ӘКК-ге конкурссыз жер учаскелерін беру тәртібін нақты регламенттеу ұсынылады.

Жер ӘКК-ге облыстардың, республикалық маңызы бар қалалардың және астананың даму жоспарларының мақсаттарына қол жеткізуге бағытталған жобаларды іске асыру үшін ғана берілетін болады.

Жер учаскелерін беру тәртібін бекіту Үкіметке бекітіледі.

Назарларыңызға рахмет!